#### ПРОФЕСИОНАЛНА ГИМНАЗИЯ ПО СЕЛСКО СТОПАНСТВО

**гр.Куклен,общ.Куклен,ул.”Ал.Стамболийски”46 тел.03115 24-21**

**email pgposs\_kuklen@abv.bg**

**Утвърдил:** / п/

Директор на ПГ по СС – Куклен

**ПРАВИЛА ЗА ОРГАНИЗИРАНЕ НА ОБУЧЕНИЕ**

**И ПРОВЕЖДАНЕ НА ИЗПИТИ С УЧЕНИЦИ В САМОСТОЯТЕЛНА ФОРМА НА ОБУЧЕНИЕ ПРЕЗ УЧЕБНАТА 2022/ 2023 ГОДИНА**

**Настоящите правила се утвърждават в изпълнение на решение на ПС и Заповед №РД-06-5251-11/ 15.09.2022г на директора на училището, представляват неизменна част от ПДУ, като допълват условията и реда за обучение, организиране и провеждане на изпитите с ученици в СФО.**

1. СФО включва самостоятелна подготовка и изпити за определяне на годишнш оценки по учебните предмети от училищния учебен план.
2. СФО е неприсъствена форма, при която учениците се подготвят самостоятелно и се явяват на изпити по учебни предмети, съгласно избрания от ученика , утвърден УУП.
3. СФО се организира за:

* Лица, навършили 16 годишно възраст
* Ученици в задължителна училищна възраст, които по здравословни причини, удостоверени смедицински документ, издаден от съответната експертна лекарска комисия, определеноа от Закона за здравето, не могат да се обучават в ДФО.
* Ученици с изявени дарби, след решение от ПС
* Учениците, ненавършили 16 години, които по семейни причини не могат да продължат обучението си в ДФО, могат да преминат в СФО и по време на учебните занятия
* Ученици, навършили 16 години след наложена санкция съгласно ПДУ по решение на ПС
* Учениците в задължителна училищна възраст по желание на родителя и по реда на чл.12 ал.2 от ЗПУО. Директорът внася в РУО заявлението на родителя с приложените към тях документи в срок до 10 дни преди началото на настоящата учебна година или преди началото на втория учебен срок и очаква решение на експертна комисия на РУО.

Към предложението на директора се подава още: заявление по чл. 12, ал. 2 от ЗПУО от родителя за избор на СФО, утвърдения училищен учебен план по чл.112, ал.4от ЗПУО, декларация от родителя за наличие на среда за учене.

В останалите случаи:

1. При подаване на заявление от ученика за преминаване от ДФО в СФО се представят и документи, удостоверяващи искането. Директорът разглежда заявленията и в 10 дневен срок след обсъждане в ПС, издава заповед за преместването.
2. При завършен клас, заявлението за промяна на формата на обучение се подават до 14.09 на съответната учебна година.
3. Заявление за записване в СФО може да се подаде и до 20 учебни дни преди изпитната сесия, определена от училището.
4. При промяна на формата на обучение, директорът издава заповед, в която се определят условията, реда за организиране и провеждане на изпитите и график на изпитите по сесии. Графикът се публикува в сайта на училището.
5. Учениците, които се обучават в СФО, могат да променят формата си на обучение в друга форма преди началото на учебната година.
6. Обучаваните в СФО полагат изпитите върху цялото учебно съдържание на учебния предмет от избрания утвърден УУП за съответния клас.
7. На учениците се предоставят конспекти по учебните предмети и консултации по утвърден от директора график.
8. В рамките на една изпитна сесия учениците могат да се явят на всички изпити или на част от тях.
9. Класният ръководител на СФО ги запознава с правилата на обучение и графика на изпитните сесии.
10. Изпитните сесии се определят със заповед на директора и през настоящата учебна година се провеждат както следва:

* Сесия януари- февруари / редовна/- от 09.01.2023 до 10.02.2023
* Сесия май- юни / поправителна/- от 16.05.2023 до 30.06.2023

1. В случай на предписания от РЗИ във връзка с епидемиологичната обстановка в страната, сесиите могат да бъдат променени или удължени.
2. Съгласно чл. 39, ал 1 от Наредба № 11/ 01. 09.2016г, за оценяване резултатите от обучението на учениците, получената оценка не може да се променя. Ако оценката е Слаб/ 2/ , ученикът се явява на поправителен изпит по чл. 34 от Наредба № 11/ 01.09.2016 г.
3. Ученици, които не са се явили или имат слаби оценки на част от изпитите, повтарят годината като се явяват само на изпитите по тези предмети.
4. Ученици, които не са се явили на нито един изпит през утвърдените от директора изпитни сесии се счита за отпаднал и повтаря годината , ако подаде заявление.
5. Изпитите се провеждат по утвърдения от директора график и час. Ученик, който закъснее с до 5 минути от обявения час, не се допуска в изпитната зала.
6. Изпитите имат продължителност както следва:

* За писмен изпит- три астрономически часа
* За комбиниран изпит- три астрономически часа , като до 30 минути за устната част
* За практически изпит- до пет астрономически часа

1. Оценката от изпита е средноаритметична с точност до единица от оценките на членовете на изпитната комисия. Ако изпитът е от две части и на една от тях има оценка Слаб/ 2/, изпитът се полага отново и в двете му части през следващата сесия.
2. От изпит се отстранява ученик който: преписва от хартиен или електронен носител или от работата на друг ученик или с поведението си пречи на протичането на изпита.За отстраняването му се съставя протокол и писмената работа не се оценява.Ученикът може да се яви отново на изпита на следващата сесия.